2018. gada 28. augustā Noteikumi Nr. 552

Rīgā (prot. Nr. 40 19. §)

**Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi" (Latvijas Vēstnesis, 2018, 6. nr.) šādus grozījumus:

1. Izteikt 9. punktu šādā redakcijā:

"9. Atlases kārtas īstenošanai pieejamais kopējais publiskais finansējums ir 34 678 028 *euro*, tajā skaitā Eiropas Reģionālās attīstības fonda finansējums – 29 476 324 *euro* un valsts budžeta finansējums – 5 201 704 *euro*."

2. Svītrot 20. punktu.

3. Papildināt noteikumus ar 30.1punktu šādā redakcijā:

"30.1 Ja projekta īstenošanas laikā rodas neattiecināmās izmaksas vai sadārdzinās projekta plānotās attiecināmās izmaksas un tādēļ projekta izmaksas pārsniedz šo noteikumu 1. pielikuma 1., 2., 3., 4. vai 7. punktā minētajam finansējuma saņēmējam pieejamā finansējuma maksimālo apmēru, šo noteikumu 1. pielikuma 1., 2., 3., 4. vai 7. punktā minētais finansējuma saņēmējs papildu izmaksas sedz no paša rīcībā esošajiem līdzekļiem."

4. Izteikt 31.1. apakšpunktu šādā redakcijā:

"31.1. plānotā siltumenerģijas un elektroenerģijas ietaupījuma kopsumma pēc projekta īstenošanas nav mazāka par 30 % gadā no šo noteikumu 2. pielikumā aprēķinātā siltumenerģijas un elektroenerģijas patēriņa pirms projekta īstenošanas ēkai vai tās daļai, kurai ir veikta individuāla enerģijas uzskaite. Ietaupījuma aprēķinā var neņemt vērā enerģijas patēriņu karstā ūdens sagatavošanai, dzesēšanai (un gaisa sausināšanai), mehāniskajai ventilācijai (un gaisa mitrināšanai), apgaismojumam, papildu enerģijai un pārējam patēriņam, ja energoefektivitātes pasākumi nav paredzēti attiecīgo inženiertehnisko sistēmu ēkas energoefektivitātes uzlabošanai. Minētie nosacījumi attiecināmi arī uz inženierbūvēm;".

5. Papildināt IV nodaļu ar 46.1punktu šādā redakcijā:

"46.1 Šo noteikumu 1. pielikuma 1., 2., 3., 4. un 7. punktā minētais finansējuma saņēmējs var palielināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanas nosacījumu izpildei (ja projekts apstiprināts ar nosacījumu) vai pēc līguma vai vienošanās par projekta īstenošanu noslēgšanas ar sadarbības iestādi. Finansējuma saņēmējs sadarbības iestādē iesniedz aktualizētu šo noteikumu 17. punktā minēto apliecinājumu."

6. Papildināt 47. punkta ievaddaļu aiz skaitļiem un vārdiem "1. pielikuma 1. un 7. punktā" ar vārdiem un skaitli "(izņemot 1.3. apakšpunktu)".

7. Papildināt 74. punkta ievaddaļu aiz skaitļa un vārda "1. pielikuma" ar skaitli un vārdiem "1.3. apakšpunktā un".

8. Papildināt 1. pielikuma 2. punkta ievaddaļu aiz vārda "valstij" ar vārdiem "vai pašvaldībai".

9. Papildināt 1. pielikumu ar 4.4. apakšpunktu šādā redakcijā:

"4.4. valsts sabiedrību ar ierobežotu atbildību "Jaunais Rīgas teātris" ar pieejamo Eiropas Reģionālās attīstības fonda finansējumu līdz 1 844 854 *euro* un valsts budžeta finansējumu līdz 325 562 *euro*."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens